ประจำเดือนไม่มา 5 วัน ตามกำหนด ตอนมีเพศสัมพันธ์ใส่ถุงยางอนามันพอเสร็จกิจกรรมเรียบร้อยก็มาเช็คว่าไม่มีรอยรั่ว ตรวยครรภ์ก็ไม่ขึ้นสองขีด สาเหตุที่ประจำเดือนไม่มามันจะเกิดจากอะไรหรอครับ ตอนนี้เครียดไม่ไหวเเล้ว
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีก การที่ประจำเดือนมาช้าเกินกว่า 35 วันจากรอบก่อนไปแล้วนั้น อาจจะเกิดจาก การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลหากมีเพศสัมพันธ์ใส่ถุงยางอนามัยตลอด ไม่ขาด ไม่รั่ว โอกาสตั้งครรภ์น้อยกว่า 1-2% การตรวจยืนยันการตั้งครรภ์ให้ผลบวกได้ 10-14 วันหลังปฏิสนธิ ถ้าประจำเดือนขาดหายไปแล้ว น่าจะตรวจให้ผลบวกได้ถ้าตั้งครรภ์จริง ดังนั้นถ้าชุดตรวจให้ผลลบ แต่รอบเดือนก็ยังไม่มา ควรไปยืนยันผลที่รพ ร่วมกับหาสาเหตุอื่นๆที่ทำให้ประจำเดือนไม่มาต่อไปค่ะ